เช็ค! 3หุ้นติด Cash Balance วันนี้
อย่าลืม! ตลท.จับ CCN, CCN-W1 และ D ติด Cash Balance เริ่ม 17 เม.ย.-26 พ.ค.60 พร้อมขยายช่วงดำเนินการ CBG, PPM และ PPM-W1 ตั้งแต่วันที่ 17 เม.ย.-4 พ.ค.60
18 เม.ย. 2560

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 1 : Cash Balance ดังนี้ บริษัท ซีซีเอ็น-เทค จำกัด (มหาชน) หรือ CCN พร้อมด้วยใบสำคัญแสดงสิทธิในการจองซื้อหุ้นสามัญ ของบริษัท ซีซีเอ็น-เทค จำกัด (มหาชน) ครั้งที่ 1 หรือ CCN-W1 และบริษัท เดนทัล คอร์ปอเรชั่น จำกัด (มหาชน) หรือ D โดยให้มีผลตั้งแต่วันที่ 17 เม.ย. 2560 สิ้นสุดวันที่ 26 พ.ค. 2560
ขณะที่ขยายช่วงดำเนินการ บริษัท คาราบาวกรุ๊ป จำกัด (มหาชน) หรือ CBG และบริษัท พรพรหมเม็ททอล จำกัด (มหาชน) หรือ PPM รวมทั้งใบสำคัญแสดงสิทธิในการจองซื้อหุ้นสามัญ ของบริษัท พรพรหมเม็ททอล จำกัด (มหาชน) ครั้งที่ 1 หรือ PPM-W1 โดยให้มีผลตั้งแต่วันที่ 17 เม.ย. 2560 สิ้นสุดวันที่ 4 พ.ค. 2560